**TEHNISKĀ SPECIFIKĀCIJA – GRAFISKĀ DIZAINA PAKALPOJUMI**

**Pakalpojuma vispārējs apraksts**

1. Grafiskā dizaina izstrāde (nepieciešamības gadījumā – esošā dizaina pielāgošana) dažādiem produktiem, tai skaitā, bet ne tikai:
2. informatīviem paziņojumiem, sludinājumiem;
3. reklāmām (t.sk., sociālo mediju – piem., *Facebook*);
4. baneriem;
5. informatīviem materiāliem – piem., bukletiem, brošūrām, plakātiem, infolapām;
6. vizītkartēm;
7. mapēm;
8. apsveikumiem, ielūgumiem utt.
9. Fotogrāfiju u.c. vizuālo materiālu apstrāde gadījumos, kad tas nepieciešams gala produkta izveidei.
10. Fotogrāfiju un citu grafisko elementu  pielāgošana nepieciešamajiem izmēriem, ja tas nepieciešams, konkrētajā darbā veicot grafisko un teksta elementu izkārtojumu.
11. Maketu izgatavošana (nepieciešamības gadījumā – esošo maketu pārveidošana, labošana utt.).
12. Attēlu, prezentācijas un informatīvo vizuālo materiālu sagatavošana lietošanai digitālajā vidē, t.sk., sociālajos tīklos.
13. Maketu sagatavošana drukas kvalitātē (grafiskā dizaina maketa pielāgošana poligrāfijas iespieddarbiem) atbilstoši poligrāfijas pakalpojumu sniedzēja norādītajām tehniskajām prasībām, kā arī citām to pavairošanas (piem., kvalitatīvu izdruku izveides) prasībām.
14. Autordarbu (zīmējumu, ilustrāciju utt.), kā arī infografiku, diplomu, pateicības u.c. rakstu izveide gadījumos, kad tas nepieciešams.

**Prasības**

1. Katra produkta grafiskajam dizainam ir jābūt unikālam, visu produktu izstrādē ieturot vienotu RVC grafisko stilu un nodrošinot vienotu RVC vizuālo identitāti.
2. Materiālu dizainam jābūt ar tādu teksta un vizuālās informācijas izkārtojumu, kas nodrošina ātru un vieglu vēstījuma uztveri un saprotamību un atbilst konkrētā reklāmas nesēja (t.sk., izmēra) tehnisko prasību un pielietojuma specifikai.
3. Pretendents materiālu izgatavošanai izmanto profesionālu grafiskā dizaina programmatūru (piemēram, *Adobe Indesign, Adobe Illustrator, Adobe Photoshop, Corel Draw*).
4. Katram pasūtītajam darbam jāizveido 2 maketa versijas, no kurām Pasūtītājs izvēlas atbilstošāko.
5. Piedāvājums jāiesniedz ne vēlāk kā 3 (trīs) darba dienu laikā, lielāka apjoma gadījumos par izpildes termiņu vienojoties atsevišķi.
6. Pasūtītāja sniegtie labojumi jāveic 1 (vienas) darba dienas laikā, lielāka apjoma gadījumos par izpildes termiņu vienojoties atsevišķi.
7. Maketa saskaņošana, pārveide un atkārtota saskaņošana jāveic līdz brīdim, līdz tiek iegūts Pasūtītāja gala apstiprinājums.

**Finanšu piedāvājums**

1. Pretendentam finanšu piedāvājumā jāiesniedz pakalpojuma izpildes cena – atlīdzība par 1 (viena): a/jauna maketa izstrādi; b/ esoša maketa pārveidi vai pielāgošanu.
2. Cenai jābūt norādītai bez pievienotās vērtības nodokļa (PVN) un jāiekļauj visas izmaksas, ko pakalpojuma sniedzējam rada vai var radīt specifikācijā norādīto saistību izpilde.
3. Līgums tiks slēgts uz 24 mēnešiem ar kopējo summu līdz 5000.00 EUR bez PVN.

|  |  |  |
| --- | --- | --- |
|  | Stundas likme jauna maketa izveidei (cena bez PVN) | Stundas likme darba izveidei esošā maketa ietvaros (cena bez PVN) |
| Grafiskā dizaina pakalpojuma cena |  |  |

**INFORMĀCIJA PAR PRETENDENTU**:

Pretendenta nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas Nr.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**E-pasts**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas konta Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas kods:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts:

Vārds, uzvārds:

Amats: \_\_\_\_\_\_\_